cyanic-selkie/wikianc huggingface dataset:
Lachenalia longibracteata
Lachenalia longibracteata is 'n meerjarige blomdraende plant en geofiet en is deel van die fynbos en die renosterveld. Die spesie is endemies aan die Wes-Kaap en het 'n voorkomsgebied van 17 789 km2. Dit het altyd voorgekom in die lae gedeeltes van die kus vanaf Lambertsbaai tot by Melkbosstrand, en in die binneland tot by Citrusdal, Piketberg, Tulbagh en Kalbaskraal.
Lachenalia luteola
Lachenalia luteola is 'n meerjarige blomdraende plant en geofiet en is deel van die fynbos. Die spesie is endemies aan die Wes-Kaap en kom voor in die Kaapse Skiereiland en daar is nog 'n populasie by Skipskop. Die plant word bedreig deur indringerplante.
Lachenalia longibracteata
Die spesie het egter reeds 70% van sy habitat afgestaan aan gewasverbouing en stedelike ontwikkeling, die bedreigings bestaan steeds. Die oorblywende plante is gefragmenteer en indringerplante en swak brand bestuur dra by tot die bedreigings.
Heinz Salfner
Heinz Salfner (31 Desember 1877 – 13 Oktober 1945) was 'n Duitse akteur. Hy was bekend vir sy rolle in die rolprente Peer Gynt (1919), ''Peer Gynt - 2. Teil: Peer Gynts Wanderjahre und Tod (1919), Lady Windermeres Fächer (1935), en Donogoo Tonka'' (1936).
Manchester-lughawe
Manchester-lughawe is 'n internasionale lughawe by Ringway, Manchester, Engeland, 14 km of 8,6 myl suidwes van Manchester se middestad. In 2019 was dit die derde besigste lughawe in die Verenigde Koninkryk wat passasiersgetalle betref en die besigste van diegene wat nie Londen bedien nie.
Die lughawe bestaan uit drie passasiersterminale en 'n vragterminaal, en is die enigste lughawe in die Verenigde Koninkryk buiten Heathrow-lughawe wat twee aanloopbane oor 2 999 meter in lengte bedryf. Manchester-lughawe beslaan 'n oppervlakte van 560 hektaar en het vlugte na 199 bestemmings, wat die lughawe wêreldwyd dertiende plaas vir totale bestemmings wat bedien word.
Nadat dit op 25 Junie 1938 amptelik geopen is, het dit aanvanklik bekend gestaan as Ringway Airport, 'n naam wat steeds in plaaslike gebruik is. Tydens die Tweede Wêreldoorlog was dit 'n basis vir die Britse Lugmag (Royal Air Force), as RAF Ringway. Die lughawe word besit en bestuur deur die Manchester Airport Holdings, 'n beheermaatskappy wat besit word deur die Australiese finansieringshuis IFM Investors en die tien metropolitaanse stadsrade van Groter Manchester, met Manchester Stadsraad wat die grootste belang besit. Ringway, waarna die lughawe vernoem is, is 'n dorpie met 'n paar geboue en 'n kerk aan die westelike rand van die lughawe.
Passasiersterminale
Manchester-lughawe het drie passasiersterminale. Terminale 1 en 2 word deur die skylink verbind, met outomatiese rolloopvlakke om passasiers te help met die 10–15 minute se stap. Terminaal 3 is aan Terminaal 1 gekoppel en die skylink deur 'n bedekte wandelpad. Die "skylink" verbind ook die terminale met die lughawe-treinstasiekompleks (bekend as "The Station") en die Radisson BLU Hotel. Skylink 1 is in 1993 geopen. Skylink 2 het in September 1996 saam met die Radisson geopen.
Nuxia pseudodentata
Nuxia pseudodentata is 'n struik of 'n boom wat deel is van die Stilbaceae familie. Die plant is endemies aan die Comore-eilande.
Peter Cookson
Peter Cookson (8 Mei 1913 – 6 Januarie 1990) was 'n Amerikaanse akteur. Hy was bekend vir sy rolle in die rolprente Shadow of Suspicion (1944), Detective Kitty O'Day (1944), Behind City Lights (1945), en Fear (1946).
Haliclona uljinensis
Haliclona uljinensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 2007 deur Kang & Sim.
Lampranthus stenopetalus
Lampranthus stenopetalus is 'n vetplant wat hoort tot die genus Lampranthus. Die spesie is endemies aan die Wes-Kaap en die populasie is deel van die fynbos. Dit kom van Graafwater tot op die Kaapse Vlakte en Villiersdorp voor. Die plant het 'n voorkomsgebied van 11 500 km² en van die veertien subpopulasies bekend, is net sewe oor nadat die ander sewe deur ontwikkeling op die Kaapse Vlakte uitgewis is. By Graafwater bedreig aartappel en koringverbouing die plant se habitat terwyl verdere ontwikkeling en indringerplante die res van die subpopulasies bedreig. Die plant se getalle daal.
Larry Hagman
Larry Hagman (21 September 1931 – 23 November 2012) was 'n Amerikaanse akteur, vervaardiger, en regisseur. Hy was bekend vir sy rolle in die rolprente Superman (1978), Nixon (1995), en Primary Colors (1998), en in die televisiereeks Dallas (1978 – 1991). Met sy puik spel in laasgenoemde weeklikse sepie het hy as JR Ewing byna 'n huishoudelike naam in Suid-Afrika geword in die 1980's.
Philip Coolidge
Philip Coolidge (5 Augustus 1908 – 23 Mei 1967) was 'n Amerikaanse akteur. Hy was bekend vir sy rolle in die rolprente North by Northwest (1959), The Tingler (1959), en Inherit the Wind (1960), en in die televisiereeks The DuPont Show of the Month (1957).
Emmanuelle Laborit
Emmanuelle Laborit (gebore 18 Oktober 1971) is 'n Franse aktrise. Sy is bekend vir haar rolle in die rolprente Beyond Silence (1996), Marianna Ucrìa (1997), Retour à la vie (1999), en Stille Liebe (2001).
Nuxia pachyphylla
Nuxia pachyphylla is 'n struik of 'n boom wat deel is van die Stilbaceae familie. Die plant is endemies aan Madagaskar.
Massonia thunbergiana
Massonia thunbergiana is 'n geofiet wat tot die genus Massonia behoort en is endemies aan die Noord-Kaap en kom in die Roggeveld op 1400 m bo seevlak voor.
Richard Sammel
Richard Sammel (gebore 13 Oktober 1960) is 'n Duitse akteur. Hy is bekend vir sy rolle in die rolprente Casino Royale (2006), Inglourious Basterds (2009), en 3 Days to Kill (2014), en in die televisiereeks The Strain (2014).
Ditsong Nasionale Natuurhistoriese Museum
Die Ditsong Nasionale Natuurhistoriese Museum, in Paul Krugerstraat, Pretoria, was voorheen bekend as die Transvaal Museum.
Versamelings
Die Ditsong Nasionale Natuurhistoriese Museum is uniek in die sin dat dit die enigste instituut in Suid-Afrika is wat die plaaslike, nasionale en internasionale gemeenskap die geleentheid bied om sy versamelings van fossielmateriaal te besigtig, aangesien hierdie soort materiaal nie gewoonlik aan die publiek tentoongestel word nie.
Kulturele erfenis
Die museum is op 4 Oktober 1996 as 'n provinsiale erfenisterrein aangewys ingevolge die Wet op Nasionale Erfenishulpbronne (25/1999).
S-125
Die S-125 Neva/Pechora (Russies: С-125 "Нева"/"Печора", NAVO-verslagnaam SA-3 Goa) is 'n Sowjet-grond-tot-lug-missielstelsel wat deur Aleksei Isaev ontwerp is om die S-25 en S-75 aan te vul. Dit het 'n korter doeltreffende reikafstand en laer inskakelhoogte as enige van sy voorgangers en vlieg ook stadiger, maar vanweë sy tweefase-ontwerp is dit meer doeltreffend teen meer beweegbare teikens. Dit is ook in staat om laer vlieënde teikens as die vorige stelsels te betrek, en omdat dit meer modern is, is dit baie meer bestand teen elektroniese teenmaatreëls as die S-75. Die 5V24 (V-600) missiele bereik ongeveer Mach 3 tot 3,5 in vlug, beide fases aangedryf deur vastebrandstof vuurpylmotors. Die S-125, soos die S-75, gebruik radiobevelleiding. Die vlootweergawe van hierdie stelsel het die NAVO-verslagnaam SA-N-1 Goa en oorspronklike benaming M-1 Volna (Russies Волна – golf).
Ku Klux Klan
Die Ku Klux Klan (ook soms Klu Klux Klan, Klan of KKK genoem) was die benaming van 'n aantal geheime blanke organisasies in die Verenigde State van Amerika. Hierdie organisasies het 'n homogene Amerikaanse bevolking voorgestaan en het bekend geraak vir hulle rassistiese geweld teen anderskleuriges.
Beginjare
Die eerste KKK-beweging van die 1860's het 'n gewelddadige rol teen Afro-Amerikaners in die Suide van Amerika tydens die land se Rekonstruksie Era gespeel. Dit is gestig in reaksie op die afskaffing van slawerny aan die einde van die Amerikaanse Burgeroorlog. Lede het hulle eie wit kostuums, mantels, maskers, en keëlvormige hoede gemaak om vrees in te boesem en hulle eie identiteit te verdoesel. Die beweging het egter teen die laat 1860's doodgeloop.
Tweede beweging
Die tweede beweging was 'n omstrede landswye organisasie in die 1920's. Hulle het die meeste van die gebruike en tradisies van die eerste beweging behou. Enige wit man van protestantse oortuigings kon daarby aansluit. Hulle het standaard wit kostuums gebruik wat hulle ontvang het as hulle by die organisasie aansluit. Hierdie beweging was bekend vir hulle massa parades en die brand van kruise.
Dorothy Vernon (aktrise)
Dorothy Vernon (11 November 1875 – 28 Oktober 1970) was 'n Amerikaanse aktrise. Sy was bekend vir haar rolle in die rolprente The Fighting Guide (1922), Lovers' Lane (1924), Twinkletoes (1926), en Should a Girl Marry? (1930).
Ku Klux Klan
Derde beweging
Die derde beweging ontstaan na afloop van die Tweede Wêreldoorlog in verset teen die Amerikaanse Beweging vir Burgerregte. In 1954 besluit die Amerikaanse Hooggeregshof dat dit ongrondwetlik is om kinders op grond van ras toegang tot sekere skole te weier. Na die uitspraak het verskeie onafhanklike KKK-groepe aanvalle op Afro-Amerikaners uitgevoer.
Diorama
'n Diorama of kykkas is 'n deels driedimensionele uitstalling waar voorwerpe sodanig opgestel is dat dit die indruk van 'n moontlike werklike toneel skep. Diorama's word algemeen in museums en ander uitstalruimtes gebruik. Die uitstalling kan volgrootte voorwerpe of miniatuurweergawes daarvan bevat. Dit word gewoonlik belig en vir beskerming in klaskasse geplaas.
Ku Klux Klan
Derde beweging
In die somer van 1964 het Edgar Killen drie Afro-Amerikaners wat aan die Amerikaanse Beweging vir Burgerregte deelgeneem het vermoor. Hy word egter in 1967 deur 'n blanke jurie vrygespreek. In 1988 word 'n rolprent genaamd Mississippi Burning oor die gebeure vrygestel. Hy is in 2005 herverhoor (teen die tyd was hy reeds 80 jaar oud) en vir 160 jaar gevangenisstraf gevonnis.
Tans bestaan die KKK uit klein onbeduidende groepies wat nog die naam gebruik, maar geen werklike invloed uitoefen nie. Na raming het die KKK in 2012 tussen 5 000 en 8 000 lede gehad.
Diorama
Die word "diorama" ontstaan ​​in 1823 as 'n toestel om foto's mee te kyk. Die woord beteken letterlik "deur dit wat gesien word", van Grieks di- = "deur" + orama = "wat gesien word, 'n gesig". Die diorama is deur die Franse Daguerre en Charles Marie Bouton ontwerp. Dit is vir die eerste keer op 29 September 1823 in Londen tentoongestel.
Die oorspronklike diorama het ​​uit 'n stuk materiaal bestaan wat aan beide kante geverf was. Wanneer dit van die voorkant verlig was, sou dit een fase van die toneel wys, en deur dit van agter te verlig, sou 'n ander fase of aspek sigbaar wees. So kon 'n toneel in sonlig na maanlig verander, 'n bewegende trein op 'n spoor kon bots, of 'n toneel voor en na 'n aardbewing kon vertoon word.
Een van die eerste moderne gebruike van diorama's was in Stockholm, Swede, met die opening van die Biologiese Museum in 1893. Die museum het oor verskeie diorama's wat oor drie vloere gestrek het beskik.
Pinot noir
Pinot Noir (Franse fonetiese uitspraak: pino nwaʁ) is 'n rooiwyn druifsoort van die spesies Vitis vinifera. Die naam kan ook verwys na wyn wat hoofsaaklik van Pinot noir druiwe gemaak word. Die naam is afkomstig van die Franse woorde vir Denne en swart. Die woord denne verwys na die feit dat die druifsoort diggepakte, dennebol-vormige druiwetrosse dra.
Pinot Noir druiwe word regoor die wêreld in meestal koeler gebiede verbou, maar word hoofsaaklik geassosieer met die Boergondiese-wynstreek van Frankryk. Pinot Noir word gebruik om rooiwyn, sjampanje en vonkelwyn (soos die Italiaanse Franciacorta en Engelse vonkelwyn) te maak. Streke wat 'n reputasie opgebou het vir Pinot noir wyn sluit in die Willamette-vallei van Oregon; die Carneros-, Central Coast-, Sonomo Coast-, en Russian River-wynboustreke van Kalifornië; die Elgin- en Walkerbaai-wynboustreke van Suid-Afrika; die Mornington-skiereiland, Yarra-vallei en Adelaide Hills-, Great Southern- en Tasmaniese-wynboustreke van Australië; en die Central Otago-, Martinborough-, en Marlborough-wynboustreke van Nieu-Seeland. Pinot noir is die mees aangeplante variëteit (38%) in die produksie van vonkelwyn in die Champagne-wynboustreek en ander wynboustreke.
Stellan Skarsgård
Stellan John Skarsgård is 'n Sweedse akteur. Hy is bekend vir sy rol as Jan Nyman in Breaking the Waves (1996), Kaptein Tupolev in The Hunt for Red October (1990), Prof. Gerald Lambeau in Good Will Hunting (1997), Bootstrap Bill Turner in Pirates of the Caribbean: Dead Man's Chest (2006) en Pirates of the Caribbean: At World's End (2007), Bill Anderson in Mamma Mia! (2008), Bevelvoerder Maximilian Richter in Angels and Demons (2009), Martin Vanger in The Girl With the Dragon Tattoo (2011), Dr Erik Selvig in die Marvel Film Heelal films Thor (2011), The Avengers (2012), Thor: The Dark World (2013), en Avengers: Age of Ultron (2015) en The Grand Duke in Cinderella (2015).
Vroeë lewe
Skarsgård is gebore in Göteborg, Swede, die seun van Gudrun (née Larsson) en Jan Skarsgård. Die gesin het dikwels verhuis, en het onder andere in Helsingborg, Totebo, Kalmar, Marielund en Uppsala gewoon.
Joy Brook
Joy Brook (gebore 9 Mei 1969) is 'n Engelse aktrise. Sy is bekend vir haar rolle in die televisiereekse The Bill (1984), Peak Practice (1993), Band of Gold (1995), en The Thin Blue Line (1995).
Paul Samson-Körner
Paul Samson-Körner (13 November 1887 – 25 Augustus 1942) was 'n Duitse akteur. Hy was bekend vir sy rolle in die rolprente Annemarie und ihr Ulan (1926), Spelunke (1929), Three Days of Love (1931), en Florentine (1937).
Massonia sessiliflora
Massonia sessiliflora is 'n geofiet wat tot die genus Massonia behoort en is inheems aan Namibië en die Noord-Kaap.
Gian-Carlo Coppola
Gian-Carlo Coppola (17 September 1963 – 26 Mei 1986) was 'n Amerikaanse akteur en vervaardiger. Hy was bekend vir sy rolle in die rolprente Apocalypse Now (1979), Hammett (1982), The Outsiders (1983), en Rumble Fish (1983).
Haliclona urceolus
Haliclona urceolus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1806 deur Rathke & Vahl.
Massonia triflora
Massonia triflora is 'n geofiet wat tot die genus Massonia behoort en is endemies aan die Wes-Kaap. Die plant kom by Matjiesfontein en ook by die Rooihoogtepas naby die Koo voor.
Scott Halberstadt
Scott Halberstadt (gebore 17 Augustus 1976) is 'n Amerikaanse akteur. Hy is bekend vir sy rolle in die rolprente Grandma's Boy (2006) en Smokin' Aces (2006), en in die televisiereekse Drake & Josh (2004) en iCarly (2007).
Otto Sauter-Sarto
Otto Sauter-Sarto (29 April 1884 – 19 Januarie 1958) was 'n Duitse akteur. Hy was bekend vir sy rolle in die rolprente O Mädchen, mein Mädchen, wie lieb' ich Dich! (1930), The Blue from the Sky (1932), The Csardas Princess (1934), en Mach' mich glücklich (1935).
Andrée Lafayette
Andrée Lafayette (19 Mei 1903 – 3 Oktober 1989) was 'n Franse aktrise. Sy was bekend vir haar rolle in die rolprente Trilby (1923), Three Musketeers (1932), La dame aux camélias (1934), en Fanatisme (1934).
Massonia obermeyerae
Massonia obermeyerae is 'n geofiet wat tot die genus Massonia behoort en is endemies aan die Noord-Kaap, Oos-Kaap, Wes-Kaap. Die grootste gros van die populasie kom in die Oos-Kaap voor, met klein subpopulasies by Calitzdorp en Hermanus asook Kimberley.
Die plant is vernoem na Anna Amelia Obermeyer, Suid-Afrikaanse botanikus.
Damtsjik
Damtsjik (Russies: Дамчик) is 'n klein dorpie in Astrachan-oblast, Rusland wat tot die Obraztsowo-Trawino Plaaslike Munisipaliteit behoort. Soos baie ander nedersettings in Kamiziak-rajon, is dit op 'n eiland in die Wolga-rivierdelta geleë, naby die Kaspiese See.
Die Astrachanse Natuurreservaat se hoofkwartier is op Damtsjik geleë en is die hoofwerkgewer vir die plaaslike bevloking. Die nattuurreservaat is ook 'n gewilde toeriste-aantreklikheid.
Demografie
Volgens Sensus 2010 was daar 28 inwoners op Damtsjik. Etniese Russe vorm die meerderheid van die dorpie se bevolking.
Chantal Ladesou
Chantal Ladesou (gebore 5 Mei 1948) is 'n Franse aktrise. Sy is bekend vir haar rolle in die rolprente Sex and the French School Girl (1974), Life Is a Bed of Roses (1983), en People (2004).
Irene Vernon
Irene Vernon (16 Januarie 1922 – 21 April 1998) was 'n Amerikaanse aktrise. Sy was bekend vir haar rolle in die rolprent The Sound of Fury (1950) en in die televisiereekse Fireside Theatre (1949), Mike Hammer (1958), en Bewitched (1964).
Johannes Petrus van der Walt
Ds. Johannes van der Walt (Ladybrand, Oranje-Vrystaat, 29 September 1878 – Johannesburg, Transvaal, 2 Augustus 1922) was van 1909 tot sy voortydige dood weens kanker predikant in een gemeente van die Gereformeerde Kerke in Suid-Afrika, te wete Waterberg (Nylstroom).
duimnael|links|230px|Prof. [[Jan Lion Cachet en studente aan die Teologiese Skool Potchefstroom, 1908: Izak Krüger, Pieter Bingle, J.P. van der Walt en D.P. du Plessis.]]
In 1917 het Ons Kerk Album as volg oor die Gereformeerde kerk Waterberg berig (vry vertaal uit die Nederlands): “Hierdie gemeente beslaan dele van Zoutpansberg, in wie se groot distrik sy geleë is. Sy word bearbei deur die bekwame en wakkere leraar, ds. J.P. van der Walt. Hy moet sukkel met die nog primitiewe omstandighede waaronder die lede van die gemeente verkeer. Hoewel hy werksaam is in beide anneks-gemeentes, naamlik Waterberg, die grootste van die twee, en Pietersburg, die kleinste, woon hy op Nylstroom, waar ook die Verenigde Gemeente (NG) se predikant woon. Al drie of vier leraars van die Verenigde, Hervormde en Gereformeerde gemeentes werk hartlik saam tot die instandhouding van die Hollandse Kerke, en tot uitbreiding van Gods koninkryk.”
Lewensloop
duimnael|regs|320px|Die laaste groep professore en studente van die [[Teologiese Skool Burgersdorp, 1904. Voor v.l.n.r.: D.J. du Plessis, J.J.A. Coetsee, P. Coetzee, S. Vorster, J.H. Kruger, R.S. Postma. Middel: J.H. Boneschans, H.J.R. du Plessis, prof. Ferdinand Postma, prof. Jan Lion Cachet, prof. Dirk Postma, J.H. Kruger, T.N. Venter. Agter: H.J.J. van der Walt, J.C. van der Walt, B.J.M. Kruger, H.P.J. Pasch, J.P. van der Walt, D.P. du Plessis, B.R. Grobler en P.W. Bingle.]]
duimnael|links|320px|Die Algemene Sinode van die GKSA wat in 1910 op [[Reddersburg vergader het. Voor: Di. J.A. Van Rooy, Martinus Postma, Petrus Postma, W.J. Snyman, prof. Jan Lion Cachet, di. L.J. du Plessis, Louis Vorster, Pieter Biewenga. Tweede ry: Di. J.G.H. van der Walt, Jacobus du Plessis, W.J. de Klerk, G.H.J. Kruger, Dirk Postma, H.J.R. du Plessis, Willem Postma, H.P.J. Pasch. Derde ry: Di. J.P. van der Walt, N.H. van der Walt, T.N. Venter, P.C. Snyman, J.H. Kruger, J.D. du Toit (Totius), dr. S.O. Los, T. Hamersma en Derk Rumpff.]]
Johannes van der Walt was die oudste seun van Tjaart van der Walt van die plaas Bluegumboom. Hy is gedoop op 2 Maart 1879 in die Gereformeerde kerk Ladybrand, wat op 20 Desember 1872 van die Gereformeerde kerk Reddersburg afgestig het. Sy eerste skoolopleiding ontvang hy op Ladybrand en op die jeugdige ouderdom van ses jaar verlaat hy die ouerhuis. In 1897 lê hy die matrikulasie-eksamen op Burgersdorp af en sit hier sy studie voort en studeer in die teologie. Met die uitbreek van die Driejarige Oorlog in 1899 sluit hy by die ambulanskorps aan, dog word ná ’n paar maande gevang en na Kaapstad gestuur. Gedurende die oorlog rig hy ’n versoek tot die owerheid om hom na Bloemfontein terug te stuur ten einde sy moeder te versorg wat in die konsentrasiekamp was met ses kinders. Aan sy versoek is voldoen.
Ná die beëindiging van die oorlog bly hy in Bloemfontein en aanvaar ’n betrekking in die staatsdiens en besluit om nie verder in die teologie te studeer nie. In 1904 oorweeg hy dit egter om vir predikant te leer en voel hom geroepe weens die ernstige tekort aan predikante in die Gereformeerde Kerk. In Julie 1904 vertrek hy na Burgersdorp, waar hy sy studie voortsit aan die Teologiese Skool, en in Desember 1908, nadat hy saam met die Skool na Potchefstroom verhuis het, lê hy die proponentseksamen af.
In Januarie 1909 is hy beroep na Waterberg-Soutpansberg-kombinasie. Hier word gearbei onder uiters moeilike omstandighede daar die gemeente nog moes worstel ná die oorlog en groot armoede geheers het. Aan die begin van sy bediening moes die dorp Nylstroom telkens onder kwarantyn geplaas word weens die ooskuskoors. Destyds was ossewaens die enigste vervoermiddel en gevolglik moes Nagmaalsviering en belydenis op ander plekke in die distrik gehou word en is gebruik gemaak van tente om die lidmate te huisves. Met sy inseëning op 3 April 1909 is die dorp net ’n paar dae voor die plegtigheid onder kwarantyn geplaas met die gevolg dat die kerkraad nie ’n kworum kon vorm nie en moes die plegtigheid uitgestel word ten einde nog ’n kerkraadslid te gaan haal sowat 50 myl van die dorp af sodat die kerkraad voltallig kon wees.
Ook was daar destyds nog baie malaria. Die werk was moeilik deur die groot afstande wat met primitiewe vervoermiddels afgelê moes word. Dit het gebeur dat die leraar soms ses weke van huis afwesig was sonder dat enige tyding van hom ontvang is. Hyself het ook aan die begin van sy bediening ernstig siek geword, wat vir hom ’n swaar beproewing was, dog het hy die arbeid met ywer en moed voortgesit.
Op 28 Januarie 1910 is hy op Fauresmith in die Oranje-Vrystaat getroud met Maria Magdalena Henning (gebore op Burgersdorp op 8 Mei 1891, maar ten tyde van haar huwelik op of by Fauresmith woonagtig). Die bruidegom was dus reeds 31 jaar oud en die bruid 18. Ses kinders is uit dié huwelik gebore, van wie ’n seuntjie, Andries, jonk oorlede is. Daar was nog twee seuns en drie dogters. (Volgens ’n ander bron was dit drie seuns en vier dogters.)
Vanaf 1920 bearbei hy slegs Waterberg aangesien Soutpansberg toe selfstandig was. Sy gesondheid het toe alreeds baie verswak maar nog het hy die lang afstande afgelê en moedig het hy die gemeente bearbei. Op sy laaste reis word hy ernstig siek en breek sy kar weens die onrybare pad met die gevolg dat vriende hom tuis moes bring. Sy begeerte was om nog een diens waar te neem en kon hy ook met die geleentheid sy jongste kind doop.
Ds. Van der Walt het Waterberg net sowat 13 jaar en vier maande bedien, want in Augustus 1922, 27 dae voor sy 44ste verjaardag, is hy in Johannesburg weens kanker oorlede ná ’n bittere lyding nadat hy daarheen gegaan het vir ’n mediese ondersoek op die advies van sy geneesheer. Hy het, volgens ’n bron, die ewige rus met ’n vaste geloof ingegaan en is op 5 Augustus 1922 op Nylstroom begrawe. Miemie van der Walt het 74 jaar oud geword en is op 18 Mei 1965, 10 dae ná haar verjaardag, op Potchefstroom oorlede. Blykbaar het sy in die amper 43 jaar tussen haar man se dood en haar eie nooit hertrou nie. Sy en haar man is albei op Nylstroom begrawe.
Martha Vickers
Martha Vickers (28 Mei 1925 – 2 November 1971) was 'n Amerikaanse aktrise. Sy was bekend vir haar rolle in die rolprente The Falcon in Mexico (1944), The Big Sleep (1946), Daughter of the West (1949), en Alimony (1949).
Fonteinedal
Die Fonteinedal is 'n ontspanningsoord in die suide van Pretoria wat deur President Paul Kruger as 'n natuurreservaat geproklameer is op 1 Februarie 1895 - dit is die oudste natuurreservaat op die Afrika-kontinent.
Die Apiesrivier vloei deur die oord, en daar is twee natuurlike waterbronne in die gebied. Die oord beskik oor verskeie ontspanningsgeriewe, soos 'n karavaanpark, swembad, lapas, speelpark en braaigeriewe.
Die geskiedkundige ruïnes van Lucas Cornelius Bronkhorst (1795-1875) se huis is op die oord geleë. Die Bronkhorst-familie was deel van Hendrik Potgieter se trekgeselskap gedurende die Groot Trek, en was die eerste eienaars van die plase in die distrik waar Pretoria later gestig is.
Waterbron
Die fonteine by Fonteinedal was oorspronklik die enigste bron van water vir die inwoners van Pretoria. Die eerste waterskema is in 1890 voltooi en het bestaan uit 'n waterleiding met 'n deursnee van 12 duim (300 mm), wat vanaf Fonteinedal na die dorp aangelê is, en 'n gietysterpypnetwerk wat Pretoria Sentraal en Trevenna bedien het.
Dominique Laffin
Dominique Laffin (3 Junie 1952 – 12 Junie 1985) was 'n Franse aktrise. Sy was bekend vir haar rolle in die rolprente This Sweet Sickness (1977), The Crying Woman (1979), The Imprint of Giants (1980), en Instinct de femme (1981).
Dylan Hale
Dylan Hale (gebore 14 Februarie 1998) is 'n Amerikaanse akteur. Hy is bekend vir sy rolle in die rolprent Super 8 (2011) en in die televisiereeks Shake It Up (2010).
Haliclona urizae
Haliclona urizae is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 2005 deur Samaai & Gibbons.
Katherine Victor
Katherine Victor (18 Augustus 1923 – 22 Oktober 2004) was 'n Amerikaanse aktrise. Sy was bekend vir haar rolle in die rolprente Mesa of Lost Women (1953), Teenage Zombies (1959), The Wild World of Batwoman (1966), en Frankenstein Island (1981).
Moira Brooker
Moira Brooker (gebore 1957) is 'n Engelse aktrise. Sy is bekend vir haar rolle in die rolprente Dummy (2008) en Frank (2014), en in die televisiereekse As Time Goes By (1992) en Out of Sight (1996).
Geologiese Vereniging van Amerika
Die Geologiese Vereniging van Amerika (GSA) is 'n nie-winsorganisasie wat toegewy is aan die vooruitgang van die geowetenskappe.
duimnael|regs|240px|Geologiese veldekskursie na Harpers Ferry, West Virginia, 30 April 1897, wat volg op die George Huntington Williams Memorial Lectures
Massonia jasminiflora
Massonia jasminiflora is 'n geofiet wat tot die genus Massonia behoort. Dit is inheems aan Gauteng, Lesotho, die Noord-Kaap, Noordwes en die Vrystaat.
Franz Schafheitlin
Franz Schafheitlin (9 Augustus 1895 – 6 Februarie 1980) was 'n Duitse akteur. Hy was bekend vir sy rolle in die rolprente The Sorceror (1932) en Was wissen Sie von Titipu? (1972), en in die televisiereekse Raumpatrouille - Die phantastischen Abenteuer des Raumschiffes Orion (1966) en Café Wernicke (1980).
Tony Hale
Tony Hale (gebore 30 September 1970) is 'n Amerikaanse akteur en vervaardiger. Hy is bekend vir sy rolle in die rolprente Stranger Than Fiction (2006) en American Ultra (2015), en in die televisiereekse Arrested Development (2003) en Veep (2012).
Henry Corden
Henry Corden (6 Januarie 1920 – 19 Mei 2005) was 'n Amerikaanse akteur. Hy was bekend vir sy rolle in die rolprente King Richard and the Crusaders (1954) en The Ten Commandments (1956), en in die televisiereeks Passport to Danger (1954).
Willi Schaeffers
Willi Schaeffers (2 September 1884 – 10 Oktober 1962) was 'n Duitse akteur, regisseur, en skrywer. Hy was bekend vir sy rolle in die rolprente Cocain (1921), Prinzessin Turandot (1934), en Im weißen Rößl (1935).
Haliclona venata
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1960 deur Sarà.
Jim Corey
Jim Corey (19 Oktober 1883 – 10 Januarie 1956) was 'n Amerikaanse akteur. Hy was bekend vir sy rolle in die rolprente The Master Key (1914), The Border Legion (1924), The Blind Trail (1926), en The Lost Jungle (1934).
Lachenalia macgregoriorum
Lachenalia macgregoriorum is 'n meerjarige blomdraende plant en geofiet en is deel van die renosterveld. Die spesie is endemies aan die Noord-Kaap en word gevind op die Bokkeveldberge-eskarp naby Nieuwoudtville. Daar was een populasie, die plant is laas in 1962 gesien en word as uitgestorwe beskou. Daar word vermoed dat oorbeweiding en indringerplante verantwoordelik was vir die uitsterwe van die plant. Daar is nog lewende plante by Kirstenbosch.
Bernadette Lafont
Bernadette Lafont (28 Oktober 1938 – 25 Julie 2013) was 'n Franse aktrise en regisseuse. Sy was bekend vir haar rolle in die rolprente An Impudent Girl (1985), Masks (1987), Personne ne m'aime (1994), en Paulette (2012).
Lachenalia lutzeyeri
Lachenalia lutzeyeri is 'n meerjarige blomdraende plant en geofiet en is deel van die fynbos. Die spesie is endemies aan die Wes-Kaap en kom by Gansbaai en Pearly Beach voor. Dit het 'n voorkomsgebied van kleiner as 10 km2. Die plant word bedreig deur indringerplante en onbeheerde veldbrande. Die plant is eers in 2004 ontdek en beskryf.
Ulrich Schamoni
Ulrich Schamoni (9 November 1939 – 9 Maart 1998) was 'n Duitse regisseur, skrywer, en akteur. Hy was bekend vir sy rolle in die rolprente It (1966), Next Year, Same Time (1967), en One (1971).
Denise Bryer
Denise Bryer (gebore 5 Januarie 1928) was 'n Engelse aktrise. Sy is bekend vir haar rolle in die rolprente The Twelve Tasks of Asterix (1976), Return to Oz (1985), en Labyrinth (1986), en in die televisiereeks Terrahawks (1983).
Florence Vidor
Florence Vidor (23 Julie 1895 – 3 November 1977) was 'n Amerikaanse aktrise. Sy was bekend vir haar rolle in die rolprente Main Street (1923), Barbara Frietchie (1924), The Popular Sin (1926), en Chinatown Nights (1929).
James Corrigan
James Corrigan (17 Oktober 1867 – 28 Februarie 1929) was 'n Amerikaanse akteur. Hy was bekend vir sy rolle in die rolprente The Sky Pilot (1921), A Front Page Story (1922), Her Reputation (1923), en Divorce (1923).
Jackie Earle Haley
Jackie Earle Haley (gebore 14 Julie 1961) is 'n Amerikaanse akteur, regisseur, en skrywer. Hy is bekend vir sy rolle in die rolprente Little Children (2006), Watchmen (2009), Shutter Island (2010), en A Nightmare on Elm Street (2010).
Enheduanna
thumb|160px|Enheduanna, dogter van Sargon.
Enheduanna (Sumeries:, ook getranslitereer as Enheduana, En-hedu-ana, ensovoorts, was die hoëpriesteres van die maangod Nanna (Sīn) in die Sumeriese stad Ur tydens die bewind van haar vader, Sargon van Akkad (omstreeks 2334-2279 v.C.). Sy is waarskynlik deur haar vader aangestel as die leier van die godsdienstige kultus by Ur om bande te versterk tussen die Akkadiese godsdiens en die inheemse Sumeriese godsdiens.
links|200px|thumb|Die skyf van Enheduanna, wat in 1927 ontdek is, wys die hoëpriesteres in aanbidding van wat vertolk word as 'n naakte manlike figuur. Enheduanna word vereer as die eerste bekende skrywer in die wêreldgeskiedenis. Sy het vermoedelik verskeie werke in die Sumeriese letterkunde geskryf, onder meer die Verheerliking van Inanna, waarin sy in die eerste persoon skryf, en moontlik ander werke soos die Sumeriese Tempelgesange.
Daar word egter onder Assirioloë gedebatteer of sy werklik enige van dié werke geskryf het, gebaseer op linguistiese en argeologiese bewyse. Daarbenewens is die enigste werke waarvoor sy die eer kry, geskryf deur skribas van die Eerste Babiloniese Ryk, sowat ses eeue nadat sy gelewe het. Hulle is geskryf in 'n moderner weergawe van Sumeries as die een wat sy sou gepraat het. Die skribas het haar die eer vir die werke gegee as deel van die legandariese verhale van die dinastie van Sargon.
Die kultuurherinneringe aan Enheduanna en haar werke het kort ná die Eerste Babiloniese Ryk verlore gegaan. Haar bestaan is eers in 1927 deur moderne argeoloë herontdek toe uitgrawings by die antieke stad Ur gedoen en 'n skyf met haat naam ontdek is, asook haar verbintenis met Sargon. Verwysings na haar is ook later ontdek in Sumeriese letterkundige werke wat opgegrawe is – dit het gelei tot 'n ondersoek na haar moontlike outeurskap van die genoemde werke.
Zjan-Aoel
Zjan-Aoel (Russies: Жан-Аул) is 'n Kasakse dorpie in Astrachan-oblast, Rusland en die setel van die Zjan-Aoel Plaaslike Munisipaliteit. Soos baie ander nedersettings in Kamiziak-rajon, is dit op 'n eiland in die Wolga-rivierdelta geleë.
Demografie
Volgens Sensus 2010 was daar 875 inwoners op Zjan-Aoel. Etniese Kasakke vorm die meerderheid van die dorpie se bevolking.
June Vincent
June Vincent (17 Junie 1920 – 20 November 2008) was 'n Amerikaanse aktrise. Sy was bekend vir haar rolle in die rolprente Can't Help Singing (1944), Black Angel (1946), Shed No Tears (1948), en The Creeper (1948).
Haliclona abbreviata
Haliclona abbreviata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1918 deur Topsent.
Lachenalia magentea
Lachenalia magentea is 'n meerjarige blomdraende plant en geofiet en is deel van die fynbos en strandveld. Die spesie is endemies aan die Wes-Kaap en het 'n voorkomsgebied van 2 839 km2. Dit kom van Franskraalstrand tot by Riversdal voor, daar is ses subpopulasies. Die spesie word bedreig deur indringerplante en moontlike kus ontwikkeling is altyd 'n bedreiging.
Charles Halford
Charles Halford (gebore 28 Februarie 1980) is 'n Amerikaanse akteur en vervaardiger. Hy is bekend vir sy rolle in die televisiereekse Rectify (2013), True Detective (2014), en Constantine (2014).
Brakspruit (Mpumalanga, lat -25,35, long 29,42)
''Hierdie artikel handel oor die spruit in Mpumalanga. Vir ander riviere met dieselfde naam, sien Brakspruit (dubbelsinnig)''
Wilgespruit (Muldersdrift)
Die Wilgespruit is 'n spruit wat noord van Krugersdorp in Gauteng in Suid-Afrika vloei. Dit is 'n klein sytak van Muldersdrift se loop wat in die Krokodilrivier mond.
Debonairs Pizza
Debonairs Pizza is 'n Suid-Afrikaansgebaseerde pizza-kettingrestaurant wat in 1991 deur Craig MacKenzie en Andrew Harvey gestig is. MacKenzie het met die idee en sakemodel vorendag gekom om die maatskappy te stig na 'n oorbruggingsjaarreis na Los Angeles toe hy 'n student aan die Universiteit van KwaZulu-Natal was. Die eerste restaurante is in Pietermaritzburg gestig, gevolg deur Umhlanga en daarna Durban.
Die ketting het vinnig uitgebrei en is in 1999 deur Famous Brands verkry. Die maatskappy het meer as 500 restaurante in 14 lande wat meestal in Afrika geleë is, insluitend Botswana, Dubai, Eswatini, Ethiopië, Kenia, Lesotho, Malawi, Mauritius, Mosambiek, Namibië, Nigerië, Soedan, Suid-Afrika, Zambië en Angola. Die meerderheid van sy 546 (2018) restaurante is in Suid-Afrika geleë met 462 restaurante in die land, bedryf volgens 'n franchise-model. Teen 2018 was Debonairs Pizza die grootste pizza-kettingrestaurant in Suid-Afrika.
Massonia tenella
Massonia tenella is 'n geofiet wat tot die genus Massonia behoort en is endemies aan die Wes-Kaap en kom op die Bokkeveldberge-plato, naby Nieuwoudtville, voor.
Werner Scharf
Werner Scharf (19 September 1905 – 30 April 1945) was 'n Duitse akteur en skrywer. Hy was bekend vir sy rolle in die rolprente Ein idealer Gatte (1935), Madame Bovary (1937), Fronttheater (1942), en The Adventures of Baron Munchausen (1943).
Kathy Burke
Kathy Burke (gebore 13 Junie 1964) is 'n Engelse aktrise en skryfster. Sy is bekend vir haar rolle in die rolprente Sid and Nancy (1986), Elizabeth (1998), Kevin & Perry Go Large (2000), en Tinker Tailor Soldier Spy (2011).
Toevoegings tot die boek van Ester
Toevoegings tot die boek van Ester is toevoegings tot die bybelboek Ester wat slegs in die Septuagint voorkom en word dus geklassifeer as apokriewe toevoegings. Die oorspronklike Hebreeuse verhaal van Ester bevat egter nie die gedeeltes nie. Dit is onseker wie die toevoegings geskryf het maar dit is duidelik dat die toevoegings nie deur dieselfde persoon geskryf is nie. Daar is ses toevoegings tot die boek Ester.
Toevoeging een: Mordegai se droom
Mordegai se droom is die eerste toevoeging tot die boek Ester. Dit kom heel voor in die boek en wil die leser sommer heel aan die begin gerusstel dat God in beheer is en dat Hy vir Mordegai en die ander Israeliete sal beskerm. Hierdie stuk is apokalipties, soos die boek Openbaring in die Nuwe Testament.
Toevoeging drie: Mordegai se gebed en Ester se gebed
Hierdie toevoeging bevat Mordegai en Ester se gebede.
Toevoeging vier: Ester gaan na die koning toe
Hierdie toevoeging gee 'n baie meer dramatiese weergawe van wat gebeur het met Ester se besoek aan die koning. In die oorspronklike weergawe van Ester word die besoek in net twee verse weer gegee.
Toevoeging vyf: Ahasveros se tweede brief
Hierdie toevoeging lig die proklamasie uit wat uitgevaardig is om die Israeliete te help, die uitklaring kom nie in die oorspronklke boek van Ester voor nie.
Toevoeging ses: Mordegai dink weer aan sy droom
Hierdie toevoeging, aan die einde van die boek Ester, lig die droom van Mordegai uit wat in die begin geplaas is. Hier word die betekenis van die droom verduidelik.
Jane Carr
Jane Carr (gebore 13 Augustus 1950) is 'n Engelse aktrise. Sy is bekend vir haar rolle in die rolprente The Prime of Miss Jean Brodie (1969), Blue Streak (1999), Austin Powers: The Spy Who Shagged Me (1999), en 31 (2016).
Pauline Lafont
Pauline Lafont (6 April 1963 – 11 Augustus 1988) was 'n Franse aktrise. Sy was bekend vir haar rolle in die rolprente Cop au Vin (1985), I Hate Actors (1986), en Sale destin (1987), en in die televisiereeks Le petit docteur (1986).
Hans Hermann Schaufuß
Hans Hermann Schaufuß (13 Julie 1893 – 30 Januarie 1982) was 'n Duitse akteur. Hy was bekend vir sy rolle in die rolprente Don Juan (1922), Der Mann, der nicht nein sagen kann (1938), Eine kleine Nachtmusik (1939), en Rembrandt (1942).
Oespech (Astrachan-oblast)
Oespech (Russies: Успех) is 'n dorpie in Astrachan-oblast, Rusland wat tot die Tsjagan Plaaslike Munisipaliteit behoort. Soos baie ander nedersettings in Kamiziak-rajon, is dit op 'n eiland in die Wolga-rivierdelta geleë.
Geskiedenis
Die dorpie is in 1947 gestig deur etnies Russiese Ougelowiges uit Roemenië wat die Sowjetregering na Rusland genooi het deur 'n repatriasieprogram. Die gerepatrieerdes het besluit om hulle in hierdie gebied te vestig, omdat hulle in Roemenië gewoon het in 'n soortgelyke natuurlike omgewing in die Donau-rivierdelta.
Albert Hall (akteur)
Albert Hall (gebore 10 November 1937) is 'n Amerikaanse akteur. Hy is bekend vir sy rolle in die rolprente Apocalypse Now (1979), Malcolm X (1992), Major Payne (1995), en National Treasure: Book of Secrets (2007).
Helen Vinson
Helen Vinson (17 September 1907 – 7 Oktober 1999) was 'n Amerikaanse aktrise. Sy was bekend vir haar rolle in die rolprente Jewel Robbery (1932), I Am a Fugitive from a Chain Gang (1932), The Kennel Murder Case (1933), en Torrid Zone (1940).
Ray "Crash" Corrigan
Ray "Crash" Corrigan (14 Februarie 1902 – 10 Augustus 1976) was 'n Amerikaanse akteur. Hy was bekend vir sy rolle in die rolprente The Three Mesquiteers (1936), The Painted Stallion (1937), Santa Fe Stampede (1938), en Rock River Renegades (1942).
Hans Joachim Schaufuß
Hans Joachim Schaufuß (1918 – 27 Oktober 1941) was 'n Duitse akteur. Hy was bekend vir sy rolle in die rolprente Emil und die Detektive (1931), Annette in Paradise (1934), Traumulus (1936), en Der Bettelstudent (1936).
Jocelyne LaGarde
Jocelyne LaGarde (1924 – 12 September 1979) was 'n Franse aktrise. Sy was bekend vir haar rolle in die rolprent Hawaii (1966) en in die televisiereeks Today (1952).
Galba (keiser)
Servius Sulpicius Galba (24 Desember 3 v.C., Terracina – 15 Januarie 69, Rome was 'n Romeinse senator en generaal, die eerste princeps (dws. keiser) in die vierkeiserjaar 69 . Hy was die eerste princeps wat nie tot die Juliaans-Claudiese dinastie behoort het nie en regeer slegs vir sewe maande.
Geboorte en vroeë loopbaan
Galba is op 24 Desember 3 v. C. gebore in Tarracina in Campanië die seun van Gaius Sulpicius Galba, Romeinse Konsul en Mummia Achaica. Aan sy vader se kant behoort hy tot die gens Sulpicia en sy moeder was 'n kleindogter van Quintus Lutatius Catulus en agterkleindogter van Lucius Mummius Achaicus, twee prominente Romeine. Sy vader hertrou met die ryk en mooi Livia Ocellina (familie van Livia Drusilla ). Livia adopteer Galba waarna hy sy naam verander na Lucius Livius Ocella. Sy stiefma besit ook eiendomme by Tarracina wat Galba na haar dood geërf het. Nie alleen sy grootvader, maar ook sy voorgangers Augustus en Tiberius het Galba se heerskappy voorsien.
Nadat hy die toga virilis aangeneem het, het hy gedroom dat die godin Fortuna hom besoek het en gesê het dat sy al lange tyd voor sy deur gewag het. Toe hy wakker word vind hy 'n beeld van Fortuna by die deur van sy huis se atrium. Hy het die beeld na sy buiteverblyf in Tusculum geneem en haar daar vereer. Hy het die vrye kunste en die reg bestudeer.
Sy verwantskap met Livia Drusilla het sy loopbaan bevorder en hy het haar hoog geag. Hy het vyftig miljoen sesterses by haar geërf, Tiberius het dit verminder na slegs 'n half miljoen, maar die is ook nooit uitbetaal nie. In die jaar 20 word hy "praetor" op 23-jarige leeftyd, hoewel 'n mens minstens 30 moes wees vir die amp. Daarna is hy as propraetor na die provinsie "Gallia Aquitania" gestuur.
Hy trou met Aemilia Lepida en het twee seuns by haar. Na haar dood en die van sy seuns bly hy wewenaar ondanks die vlerkslepery van Agrippina major, self toe hy nog getroud was.
In 33 word Galba saam met Lucius Cornelius Sulla Felix  consul ordinarius. In 39 vervang hy Gnaius Cornelius Lentulus Gaetulicus, wat in opstand was teen Caligula, as legatus Augustus pro praetore (dws. aanvoerder) van die legioene in Germania Superior. Toe Caligula in 41 vermoor is, probeer Galba nie om die mag oor te neem nie, ondanks die aandrang van sy vriende. Claudius het hom daarvoor beloon deur in 43 te wag met 'n ekspedisie na Britannia totdat Galba van 'n siekte herstel het en kon saamgaan as "comes" (metgesel). Waarskynlik was Galba van 44 tot 46  proconsul (dws. goewerneur) van die Romeinse provinsie "Africa" met die opdrag om die gebied tot rus te bring. Weens sy streng optrede in Germania Superior en Africa word die ornamenta triumphalia aan hom toegeken en word hy lid van die priester-kolleges van die  quindecemviri, Titii en Augustales. In 60 word Galba, wat toe al sestig was deur Nero aangestel as legatus Augustus pro praetore (dws. goewerneur) van "Hispania Tarraconensis". Hy het die provinsie agt jaar lank bestuur.
Opstand teen Nero
Toe hy in 67 gehoor het dat daar 'n opstand in Gallia uitgebreek het en briewe van Gaius Iulius Vindex ontvang het waarin hy gevra word om "beskermer en leier van die menslike ras" te word, het hy die opdrag aanvaar. Hy het eerder briewe van Nero onderskep waarin die sy "procuratores" opdrag gee om Galba uit die weg te ruim. In 68 kom hy werklik in opstand teen Nero. Toe sy soldate hom in April 68 uitroep tot "imperator", weier hy die titel, maar vra vir die titel legatus Senatus Populique Romani (legaat van die senaat en die Romeinse volk), waarmee hy die bal in die kamp van die senaat speel. Die senaat verklaar hom egter op Nero se versoek tot hostis publicus (staatsvyand). Hy het nuwe troepe bymekaar gemaak, waaronder die legio VII Galbiana of Gemina, asook auxilia (hulptroepe). Hy rig 'n concilium (raad) op van die vooraanstaandes van die provincia en stel jong equites (ruiters) aan as lyfwagte. Hy wil hom voordoen as die nuwe Augustus wat die staat sou red, soos blyk uit die inskripsies van die munte wat hy laat slaan het: LIBERTAS RESTITUTA (libertas (vryheid) herstel), ROM RENASC (Rome hergebore) en SALUS GENERIS HUMANI (redder van die mensheid). Galba het Otho van Lusitania en Aulus Caecina Alienus, die quaestor van Hispania Baetica aan sy kant gekry, maar in Mei 68 het Lucius Clodius Macer, die legatus legionis van die legio III Augusta in Afrika, in opstand gekom teen Nero en sny die graanvoorsiening na Rome af. Omdat hy Galba nie wil erken nie, noem hy homself propraetor, slaan sy eie munte en rig die nuwe legioen legio I Macriana liberatrix op. Galba laat hom eksekuteer. In dieselfde periode voer Lucius Verginius Rufus, de legatus Augustus pro praetore van Germania Superior, die gekombineerde strydkragte van Germania Superior en Inferior aan om Vindex uiteindelik te verslaan by Vesontio in Gallia Lugdunensis. Verginius weier egter de titel van imperator, wat hom aangebied word deur sy troepe en die troepe aan die Donau. Galba trek terug na Clunia, waar hy wag op verder verwikkelinge.
Galba word princeps
duimnael|300px|Denarius met 'n borsbeeld van Galba aan die voorkant en die inskripsie IMP SER GALBA CAESAR AVG en aan die agterkant die godin Victoria. Uiteindelik ontvang hy die tyding van Nero se selfmoord en sy eie erkenning as princeps op 8 Junie 69 deur die Praetoriaanse wag  en die senaat. Van daar af neem hy die titel Imperator Servius Galba Caesar Augustus aan. Hy het glo die titel Caesar pas aangeneem toe hy reeds uit Hispania vertrek het op pad na Rome. Naderhand neem hy ook die titel tribunicia potestas aan en word hy aangestel as Pontifex Maximus.
Nymphidius het intussen sy posisie in Rome versterk en daaraan begin dink om self die mag in hande te neem. Toe hy hom deur die Praetoriaanse wag wil laat uitroep tot Imperator is hy deur hulle vermoor. Toe Galba hiervan te hore kom, het hy Nymphidius se bondgenote laat vermoor. Voordat hy egter Rome bereik, word hy gekonfronteer met een ruwe bende wat Nero as legioen wou gebruik teen Vindex. Hulle eis nou inlywing by die legioene en kasernes. Omdat hulle nie wou padgee nie het Galba se troepe hulle aangeval en baie van hulle vermoor.